Dormancia

Dormancia (z lat. dormans, spiaci) je súhrnné označenie pre prechodné zastavenie alebo obmedzenie fyziologických procesov v živých organizmoch. Hlavný význam je v úspore energie, ktorá pomáha organizmu nepriaznivé obdobie prežiť. Môže byť vyvolaná geneticky ale aj vonkajšími vplyvmi, hlavne nepriaznivým počasím.

 Dormancia u živočichov 
 Hibernácia teda zimovanie je obmedzenie fyziologických procesov a fyzickej aktivity v nepriaznivom ročnom období. Je buďto vynútená vonkajšími okolnosťami, alebo nastáva vnútorným riadením. Živočích sa na ňu typicky pripravuje hromadením tuku v tele. Hibernácia znamená mnoho významných zmien, vrátane obmedzenia metabolizmu, zníženie srdcového tepu a telesnej teploty, aby živočích šetril energiu a prežil obdobie nedostatku potravy.
 Diapauza znamená zastavenie vývoja zárodkov v nepriaznivom období, napríklad cez zimu alebo v období sucha. Je bežná pri hmyze ale aj pri mnohých cicavcov, kde pozdržia vývoj zárodku, aby sa mláďa narodilo až na jar. Ikry annuálnych halančíkov prečkávajú v diapauze obdobie sucha. Diapauza je riadená geneticky.
 Estivácia sa podobá hibernácii, lenže nastáva v horúcom lete, keď živočícha ohrozuje nedostatok vody (napríklad pri slimákoch)

 Dormancia u rastlín 
Dormancia u rastlín znamená preventívne zastavenie rastu v nepriaznivom období roku. Je riadená biologickými „hodinami“ a reaguje na teplotu, skrátený slnečný svit alebo nízke vodné zrážky. 
 Vernalizácia je dormancia rastlín, ktorú možno na dlhú dobu potlačiť napríklad umelým osvetlením. Pokiaľ sa však dormancia potlačuje príliš dlho, rastlina uhynie.
 Dormancia semien znamená inhibíciu klíčenia, aj keď sú pre ne vhodné podmienky. Zahŕňa jednak vnútornú (genetickú) inhibíciu klíčenia, jednak vonkajšiu inhibíciu nepriedušnou kúrou.

 Dormancia vírusov 
Dormancia vírusov rodu Herpesvirus spôsobuje, že môžu zostať neaktívne v bunkách ľudského tela, čo sa niekedy nazýva latencia. Táto latencia napríklad vírusu HIV sa avšak nesmie zamieňať s klinickou latenciou ako skrytou počiatočnou fázou choroby. 

 Literatúra 
 S. Rozsypal, Přehled biologie. Praha: Scientia 1994, str. 248n.

 Pozri aj 
 Hibernácia

 Zdroj 

Kategória:Fyziológia rastlín
Kategória:Zvieracia fyziológia